יחידה לטיפול נמרץ

יחידה לטיפול נמרץ (באנגלית: ICU- Intensive Care Unit או CCU- Critical Care Unit) היא יחידה ייעודית בבית חולים המספקת טיפול לחולים במצב קשה הנזקקים לטיפול נמרץ.

ברוב בתי החולים בישראל קיימת יחידה אחת, או יותר, לטיפול נמרץ בתחומים מסוימים של הרפואה. קיומן של היחידות נקבע על פי אופיו של בית החולים והמשאבים המצויים בו. ליחידות לטיפול נמרץ אין שמות אחידים. בין סוגי היחידות לטיפול נמרץ ניתן למצוא:
 יחידה לטיפול נמרץ בילוד לרבות טיפול בפגים
 יחידה לטיפול נמרץ בילדים
 יחידה לטיפול נמרץ קרדיולוגי (טיפול נמרץ לב)
 יחידה לטיפול נמרץ נוירוכירורגי
 יחידה לטיפול נמרץ נוירולוגי - נוירוכירורגי
 יחידה לטיפול נמרץ כירורגית
 יחידה לטיפול נמרץ כללי או נשימתי

ציוד ושיטות
בין המכשירים הנפוצים ביחידות לטיפול נמרץ ניתן למצוא:
 מכונות הנשמה המסייעות בהנשמת חולים שאינם נושמים בצורה עצמונית, זאת בעזרת צינור בקנה הנשימה (endotracheal tube) או דרך פתח הנעשה בקנה הנשימה בצוואר (פיום קנה)
 מכונות דיאליזה לסיוע לחולים הסובלים מאי-ספיקת כליות
 מכשירי ניטור למדידת מדדים חיוניים של הגוף, כגון: לחץ דם, טמפרטורת גוף, דופק ועוד
 צינורות הזנה לחולים שאינם מסוגלים לבלוע
 צינורות שאיבה להוצאת נוזלים וגזים שונים מחללי הגוף (קיבה, קנה נשימה, ועוד)
 צינורות ניקוז שתן (קתטר)
 עירויים לנוזלים ולתרופות

חולים רבים ביחידות לטיפול נמרץ אינם נמצאים בהכרה, או נמצאים בהכרה חלקית בלבד.

מספר המיטות המוגבל ביחידות לטיפול נמרץ, מעורר לעיתים קרובות דילמות קשות של אתיקה רפואית - בנוגע לברירת החולים אשר ראוי ולא ראוי לאשפזם לטיפול ביחידה זו.

קישורים חיצוניים

 טיפול נמרץ - הסבר על הציוד הרפואי בסביבת המטופל, בערוץ המרכז הרפואי ע"ש חיים שיבא – תל השומר, באתר יוטיוב

הערות שוליים

מקצוע הרפואה
מחלקות בבית חולים
טיפול נמרץ